**Бинура КАНАЙХУЛОВА,**

*Жамбыл облысы,*

*Шу ауданы,*

*Сауытбек ауылы*

*Алға орта мектебінің*

*биология пәні мұғалімі*

**Сүтқоректілер класы**

**Білімділік мақсаты**: оқушыларға сүтқоректілер класының түрлері және маңызы туралы білім беру.

**Тәрбиелік**: оқушыларды сүтқоректілер класының кейбір өкілдерін қорғауға тәрбиелеу.

**Дамытушылық:** сүтқоректілер класының кейбір өкілдерінің ішкі және сыртқы құрылысындағы ерекшеліктері туралы оқушы ойын дамыту.

**Сабақтың өту әдістері**: сұрақ-жауап, СТО-ның әдіс тәсілдері.

**Сабақтың көрнекілігі**: Плакаттар, буклеттер, суреттер.

**Пәнаралық байланыс**: география, биология, анатомия.

**Барысы**

**Ұйымдастыру кезеңі**

**Үй тапсырмасын сұрау**

Сәйкестік тесті

1. Микология – 1. Жануар

2. Бриология – 2. Балық

3. Лейхенология – 3. Саңырауқұлақ

4. Гельментология – 4. Мүк

5. Зоология – 5. Қына

6. Ихтиология – 6. Құстар

(1-3, 2-4, 3-5, 4-5, 5-1, 6-1)

**Жаңа сабақ. Топ оқушыларына мәтін тарату**

Сынып оқушыларын 4 топқа бөлу.

1-топ: Сүтқоректілер класына сипаттама.

2-топ: Сүтқоректілердің ішкі құрылысы.

3-топ: Сүтқоректілердің сыртқы құрылысы.

4-топ: Сүтқоректілердің түрлері мен өкілдері.

Әр топтан 1 оқушы шығып мәтінді мазмұндайды.

**«Кім жылдам?» ойыны**

Сүтқоректілердің қоректену жүйесіндегі мүшелерді ретімен жаз: Ауыз, өңеш, аш ішек, тік ішек, аналь тесігі, жұтқыншақ, тоқ ішек, қарын.

**Венн диаграммасымен жұмыс жүргізу**

**Сиыр**  Ұқсастығы **Жылқы**

Жұп тұяқтылар, мүйізі бар, сүт айран, құрт, мөңірейді, бұзау, Үнді халқы табынады, бауыр құртпен ауырады, терісі жұмсақ, төрт аяқты, ет, дене құрылысы ұқсас, тақ тұяқтылар, Қамбар ата, мүйізі жоқ, мінеді, қымыз, Тайбурыл, құлын, кісінейді.

**Халықтық педагогика. Жеті жоқ**

1. Жерде өлшеуіш жоқ 1. Итте бұғана жоқ
2. Аспанда тіреуіш жоқ 2. Бақада қабырға жоқ
3. Таста тамыр жоқ 3. Балықта қабақ жоқ
4. Тасбақада талақ жоқ 4. Жыланда аяқ жоқ
5. Аққуда сүт жоқ 5. Құста тіс жоқ
6. Аққуда сүт жоқ 6. Акулада торсылдақ жоқ
7. Жылқыда өт жоқ 7. Сиырда күрек тіс жоқ

**Аңыз әңгімелер білім әлемінде**

***Неліктен атта өт жоқ, сиырда күрек тіс жоқ?***

Жер әлемін жасап біткен соң Құдай Тағала адамнан «Қайсысын ұзақ жасайын жазды ма, қысты ма?» деп сұрайды. Адам оған «оны менің достарым ат пен өгізден сұра. Олар қалай десе солай болсын» деп жауап берді. Құдай алдымен аттан сұрайды. Сонда ат «мен жаздың ұзақ болғанын қалар едім, әйтпесе қыста менің тұяқтарым қатты мұздап қалады». Құдай сосын өгізден сұрайды, сонда өгіз «мен қыстың ұзақ болғанын қалаймын, жазда менің мұрнымнан су тоқтаусыз ағады» дейді. Құдай дәл солай істеді, қысты ұзақ, жазды қысқа етті. Өгіздің жауабын естіген ат ашуланып оның тұмсығынан келіп бір тепті. Тепкенде де қатты тепті, алдыңғы тістерін қағып түсірді. Өгіз атты сүзіп өт қабын жарып жіберді. Үлкендердің айтуынша содан бері атта өт жоқ, сиырда күрек тіс жоқ.

**Келесі тапсырма сүтқоректілер класын топтастыру.**

**Логикалық сұрақтар.**

1. Жер бетінде қандай жануарлардың төрт тізесі бар? Түйе.

2. Өкпе ауруымен ауырмайтын үй жануары? Ит.

3. Әлемдегі ең биік жануар? Керік.

4. Бір жақ қырымен жатып ұйықтайтын сүтқоректі жануар? Ақ аю.

5. Жер бетіндегі ең тісі көп жәндік? Ұлу.

**Қорытынды сұрақтар**

1. Суда мекендейтін сүтқоректілер?
2. Ұшатын сүтқоректілер?
3. Топырақ астында мекендейтін сүтқоректілер?
4. Құрлықта мекендейтін сүтқоректілер?

**Оқушыларды бағалау.**

**Үйге тапсырма беру.** Сүтқоректілер класы.

**Оқушылармен қоштасу.**

***«Алаш ұстазы» журналы***